Amud n temsal yeḍran ajenwi d teqabact yefr-iten daw n tsumta akken deg iḍ a yezlu arrac-agi yinnu faqqen-as nnan a yemma ur tettamen ur ttɣama ara akud-s waḥdem uɣalaɣ ttagadaɣ-t mi yahbel akken, yuɣal amek ad yexedm yiwwi-d aqjun yesḥarac-it-id fell-i yenɣa-i ussan-nni, isiwel-as i xuya Aɛli yenna-as arwaḥ a ttawiḍ wetma-k ur sezmiraɣ ara syen akin yusa-d Aɛli-nneɣ yiwwi-i ar wexxam-is qqimaɣ kra n wessan, yuɣal yusa-d xuya-s yara-id ar wexxam qqimaɣ alami i yeɛedda waggur-nni n Awet yuɣal iruḥ timirent ar Fransa, nek qqimaɣ daki di tmurt akud warraw-iw, naṛwa lḥif d aya . Cfiɣ aka am ass-a mi tuɣ arrac-agi qqaren ad kreɣ ṣbaḥ as-inniɣ i Lǧuher n Aɛmer a yettfek-d 20 duru, zik-nni 20 duru teswa ad rekben yes warrac-agi a likul, mi d lawan-nni n cetwa ad yebdu ulqaḍ n uzemmur, dɣa ad nkker ṣbaḥ iqrer-agi ad ruḥen a likul nek ad ruḥaɣ a yemzuɣen ad laqḍaɣ azemmur lliɣ ttedduɣ akud tilawin n taddart . Ma d netta yeqqim dinna di Fransa d iseggasen ur d yusi ur d iceyeɛ, nekni, ur s-negar ara taqrint neẓra d akken yeččur daɣen d lahmum si teḥkayt-nni is-yeḍran akken.